《苦热》
明代·穆孔晖

赤日长天昼掩扉，冰纨碧簟起炎威。病馀未爱强加饭，客至还愁暂着衣。

案上青蝇难寂寞，阶前瑶草失芳菲。拟从禦寇乘风去，却向山阴理棹归。

作者简介：（1479—1539）山东堂邑人，字伯潜，号玄庵。弘治十八年进士。授翰林检讨，嘉靖时官至南京太常寺卿。晚年学宗王守仁，且融入佛道学说。卒谥文简。有《读易录》、《尚书困学》、《前汉通纪》、《游艺集》、《玄庵晚稿》。